اوزبیکستان جمهور رئیسی رسمی بیر سفر آرقه لی چین گه باره دی
اوزبیکستان جمهوریتی جمهور رئیسی شوکت میرضیایف چین خلق جمهوریتی رئیسی سی سزینپین نینگ دعوتیگه بناءً 2017-ییل نینگ 11-13-می کونلری دولت تشریفی بیلن چینده بوله‌دی. بو حقده اوزبیکستان جمهوریتی جمهور رئیسی نینگ مطبوعات خدمتی معلومات ترقتدی.
شونینگدیک سفر چوکاتیده شوکت میرضیایف نینگ چین نینگ بویوک کمپنیسی و شرکت وکیللری بیلن اوچره‌شووی ریجه‌لشتیریلگن بولیب، اونده اوزبیکستانده زمانوي تکنالوژي‌لرنی جلب ایتگن حالده اوزارا فایده‌لی قوشمه‌ لایحه‌لرنی عملگه آشیریش امکانیتلری کوریب چیقیله‌دی.
عالي درجه‌ده‌گی مذاکره‌لر یکونیده قوشمه‌ بیانات نینگ قبول قیلینیشی، اوزبیکستان – چین اورته‌سیده تورلی ساحه‌لرده‌گی علاقه‌لرنی ینه‌ ده رواجلنتیریشگه قره‌تیلگن حکومتلر اداره‌لری ارا و باشقه‌ بیر قطار کیلیشوولر نینگ امضالنیشی ریجه‌لشتیریلگن. سفر دایره‌سیده ایکّی مملکت ایش بیلرمان دایره‌لری اورته‌سیده کتّه‌ حجمده‌گی سودا-اقتصادي، اقتصادی شرطنامه‌ و بیتیملر نینگ هم امضالنیشی کوتیلماقده.
ینه‌ منه‌ شو معلوماتگه کوره‌ اوزبیکستان جمهوریتی جمهور رئیسی شوکت میرضیایف 2017-ییل نینگ 14-15-می کونلری پکن شهریده، «بیر قطب، بیر یول» خلق‌ارا فارومیده اشتراک ایته‌دی.
حادثه پایتخت تاشکینت ده یوزبیرگن
